Але тут уключылася ў чарговы раз жалезная логіка контрагрументаў. І ўключыў яе ніхто іншы, як дэкан Архітэктурнага факультэта БНТУ, доктар архітэктуры Армэн Сардараў. Прызнаўшы маю пазіцыю падмацаванай літарай закона ён заклікаў сваіх калег закон праігнараваць і карыстацца пры разглядзе склаўшайся горадабудаўнічай сітуацыяй на Нямізе, апелюючы да таго, што Няміга ўжо забіта новай, нехарактэрнай для яе забудовай. Заўважце, калі не браць пад увагу сумнавядомы дом Мусінскага (узведзены яшчэ ў савецкія часы), уся астатняя прыгажосць насупраць шэдэўру Мусінскага зявілася ў апошнія гады, і зявіліся гэтыя цалкам незаконныя абекты толькі дзякуючы таму, што іх адмыла сваімі рашэннямі навукова-метадычная рада. Як старога складу (да 2006 г.), так і новага. Вось Вам і жалезная логіка. Калі нашкодзілі адзін раз, то трэба шкодзіць далей. Бо прыдзецца прызнаць сваю шкоду.